ചാരുപാറയില് വൈദ്യുമുടക്കം പതിവാകുന്നു വിതുര: തൊളിക്കോട്, വിതുര പഞ്ചായത്തുകളുടെ അതിര്ത്തി പ്രദേശമായ ചാരുപാറ, പേരയത്തുപാറ മേഖലയില് വൈദ്യുതി മുടക്കം പതിവാകുന്നു. അറ്റകുറ്റപണികളുടെ പേരില് മിക്ക ദിവസങ്ങളിലും രാവിലെ മുതല് വൈകിട്ട് വരെ വൈദ്യുതിവിതരണം തടസ്സപ്പെടുന്നുണ്ട്. മഴയായാലുള്ള അവസ്ഥയും വിഭിന്നമല്ല. കാറ്റോമഴയേ എത്തിയാലുടന് വൈദ്യുതി മുടങ്ങും. തുടര്ച്ചയായി പകല് സമയങ്ങളില് വൈദ്യുമുടങ്ങിയതോടെ വ്യാപാരികളും ബുദ്ധിമുട്ടിലാണ്. വൈദ്യുതിയെ ആശ്രയിച്ച് കച്ചവടം നടത്തുന്നവരും ഓണ്ലൈന്ക്ലാസുകള് നടത്തുന്നവരും ബുദ്ധിമുട്ടിലാണ്. ഇത് ചൂണ്ടിക്കാട്ടി വിതുര വൈദ്യുതി ഓഫീസില് പരാതിക്കാരുടെ പ്രളയമാണ്. ഇതിന് പുറമേ മുന്നറിയിപ്പും കാരണവും കൂടാതെയും അനവധി തവണ വൈദ്യുതി നിലക്കുന്നതായും ആക്ഷേപമുണ്ട്. ചാരുപാറ, പേരയത്തുപാറ മേഖലയില് അനുഭവപ്പെടുന്ന രൂക്ഷമായ വൈദ്യുതി പ്രതിസന്ധിക്ക് അടിയന്തര പരിഹാരം കണ്ടില്ലെങ്കില് ശക്തമായ സമരപരിപാടികള് സംഘടിപ്പിക്കുമെന്ന് മണലയം, പേരയത്തുപാറ റസിഡന്റ്സ് അസോസിയേഷന് ഭാരവാഹികള് അറിയിച്ചു.